*Proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_ **2023**

**Chișinău**

**Cu privire la** **aprobarea Regulamentului privind modul de funcționare și utilizare a** **Sistemului informațional de management în educație**

În temeiul art. 22 lit. d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, Guvernul HOTĂRĂȘTE:

1. Se aprobă Regulamentul privind modul de funcționare și utilizare a Sistemului informațional de management în educație (se anexează).
2. Organele locale de specialitate în domeniul învățământului și instituţiile de învăţământ, cu excepția instituțiilor de învățământ superior:
3. vor utiliza Sistemul informațional de management în educație pentru gestionarea datelor educaționale;
4. în scopul unificării și consolidării surselor informaționale și al eficientizării cheltuielilor publice, nu vor admite implementarea sau utilizarea unor sisteme și/sau resurse informaționale similare Sistemului informațional de management în educație.
5. Realizarea prevederilor prezentei hotărâri se va efectua din contul și în limitele mijloacelor financiare prevăzute anual Ministerului Educației și Cercetării din bugetul de stat și din contul altor mijloace, conform legii.

**PRIM-MINISTRU Dorin RECEAN**

**Contrasemnează:**

**Ministrul Educației și Cercetării Dan PERCIUN**

Aprobat

prin Hotărârea Guvernului

nr.\_\_\_\_\_din\_\_\_\_\_\_\_\_\_

**REGULAMENT**

**privind modul de funcționare și utilizare a Sistemului informațional de management în educație**

1. **DISPOZIȚII GENERALE**
2. Regulamentul privind modul de funcționare și utilizare a Sistemului informațional de management în educație (în continuare - *Regulament*) are drept scop stabilirea modului de unificare și centralizare a gestiunii datelor educaționale și oferirea tuturor celor interesați (autorități și instituții ale statului, instituții de învățământ, societatea civilă, cetățeni etc.) a informației actuale cu privire la domeniul educației în Republica Moldova.
3. Prezentul Regulament stabilește modul, responsabilitățile și împuternicirile privind ținerea, furnizarea și utilizarea informației din modulele Sistemului informațional de management în educație (în continuare - *SIME*).
4. SIME este resursa informațională de stat ce conține date sistematizate din domeniul educației.
5. Sistemul creează spațiul informațional necesar pentru subiecții participanți la SIME în vederea automatizării funcțiilor realizate de aceștia și eficientizării gestionării datelor din domeniul educției, prin implementarea tehnologiilor informaționale performante.
6. În sensul prezentului Regulament sunt utilizate noţiunile definite la articolul 3 din Codul educaţiei al Republicii Moldova nr. 152/2014, precum şi noţiunile definite la articolul 3 din Legea nr.467/2003 cu privire la informatizare și la resursele informaționale de stat și pct. 5 al Conceptului Sistemului informațional de management în educație, aprobat prin Hotărârea Guvernului nr.601/2020.
7. **SUBIECȚII RAPORTURILOR JURIDICE ÎN DOMENIUL CREĂRII, EXPLOATĂRII ȘI UTILIZĂRII SIME**
8. Subiecții din domeniul creării, exploatării și al utilizării SIME sunt:
   1. proprietarul;
   2. posesorul;
   3. deținătorul;
   4. administratorul tehnic;
   5. registratorii și furnizorii;
   6. destinatarii datelor.
9. Proprietarul SIME este statul.
10. Posesorul SIME este Ministerul Educației și Cercetării (în continuare – *MEC*).
11. Administratorul tehnic este Instituția Publică Serviciul Tehnologia Informației și Securitate Cibernetică, care își exercită atribuțiile în conformitate cu cadrul normativ în materie de administrare tehnică și menținere a sistemelor informaționale.
12. Deținătorul SIME este Centrul Tehnologii Informaționale și Comunicaționale în Educație (în continuare - *CTICE*).
13. Registratorii și furnizorii de date SIME sunt organele locale de specialitate în domeniul învățământului și instituțiile de învățământ, cu excepția instituțiilor de învățământ superior.
14. Destinatari ai datelor din SIME sunt persoanele fizice și persoanele juridice de drept public.
    * + 1. **DREPTURILE ȘI OBLIGAȚIILE SUBIECȚILOR ÎN DOMENIUL FORMĂRII ȘI EXPLOATĂRII SIME**

**Secțiunea 1**

**Drepturile și obligațiile posesorului**

1. Posesorul este în drept:
   * 1. să realizeze controlul intern al SIME;
     2. să verifice respectarea condițiilor juridice, organizatorice, de funcționare și exploatare a SIME de către deținător, registratori și furnizorii de date, în limita rolului atribuit;
     3. să elaboreze și/sau să aprobe, conform competențelor, cadrul normativ cu privire la SIME;
     4. să propună soluții pentru perfecționarea și eficientizarea procesului de funcționare a SIME, precum și să le pună în aplicare;
     5. să solicite de la registratori și furnizorii de date completarea sau actualizarea datelor SIME;
2. Posesorul este obligat:
3. să asigure condițiile juridice, organizatorice și financiare pentru crearea, funcționarea, exploatarea, menținerea și dezvoltarea SIME;
4. să aprobe regulile și instrucțiunile privind înscrierea, păstrarea, completarea, corectarea, eliminarea și utilizarea datelor, precum și funcționarea SIME;
5. să utilizeze datele disponibile în SIME în contextul îndeplinirii funcțiilor ce decurg din cadrul normativ aplicabil;
6. să înainteze deținătorului SIME propuneri de dezvoltare a SIME.

**Secțiunea 2**

**Drepturile și obligațiile deținătorului**

1. Deținătorul este în drept:
   * 1. să monitorizeze exploatarea SIME de către utilizatori;
     2. să solicite de la registratori și furnizori actualizarea sau corectarea datelor din baza de date a SIME în caz de depistare a omisiunilor și erorilor;
     3. să suspende sau revoce dreptul de acces la SIME pentru utilizatorii care nu respectă condițiile de securitate și regulile de exploatare a acestuia, precum și regulile, standardele și normele general acceptate în domeniul securității informaționale;
     4. să participe la crearea, implementarea şi dezvoltarea continuă a SIME;
     5. să înainteze posesorului propuneri de eficientizare a activității SIME;
     6. să realizeze alte activități necesare asigurării bunei funcționării a SIME.
2. Deținătorul este obligat:
   * 1. să asigure funcţionarea şi ţinerea SIME în conformitate cu prevederile actelor normative;
     2. să asigure din punct de vedere tehnic colectarea informaţiilor și a rapoartelor de la registratori și furnizori de date, stocarea lor, menţinerea şi actualizare a SIME și arhivei SIME;
     3. să asigure măsurile tehnice și organizatorice de protecție și securitate a SIME;
     4. să efectuează măsurile organizatorico-tehnice necesare asigurării protecției și confidențialității informației stocate în SIME, inclusiv împotriva distrugerii, modificării, blocării, copierii, răspândirii, precum și împotriva altor acțiuni ilicite, măsuri menite să asigure un nivel de securitate adecvat în ceea ce privește riscurile prezentate de prelucrare și caracterul datelor prelucrate;
     5. să asigure atribuirea rolurilor și drepturilor de acces la interfeţele SIME;
     6. să asigure accesul securizat la informația conținută în SIME, respectarea condițiilor de securitate și a regulilor de exploatare a acestuia;
     7. să asigure raportarea automatizată a indicatorilor de utilizare a SIME;
     8. să organizeze activități de instruire și promovare privind utilizarea SIME;
     9. să asigure suportul metodologic şi practic pentru toţi subiecții de sistem pe problemele legate de ţinerea, actualizarea şi utilizarea SIME;
     10. să informeze utilizatorii SIME despre modificările condiţiilor tehnice de funcţionare a SIME;
     11. să identifice încălcările comise și să întocmească un raport privind datele accesate;
     12. să asigure stocarea și păstrarea datelor/informațiilor în SIME pentru anii de studii precedenți în conformitate cu prevederile regulamentului prezent și altor acte normative în vigoare
     13. să asigure păstrarea SIME până la adoptarea deciziei privind lichidarea acestuia, precum și arhivarea datelor solicitate, conform legislației;
     14. să asigure păstrarea datelor/informațiilor în arhiva SIME pentru instituțiile de învățământ, inclusiv instituțiile lichidate, conform legislației.

**Secțiunea 3**

**Drepturile și obligațiile registratorului**

1. Registratorul este în drept:
   * 1. să înregistreze, să vizualizeze și să editeze informațiile din SIME conform rolului atribuit;
     2. să acceseze spațiul informațional al SIME în limitele rolului atribuit;
     3. să înainteze deținătorului și/sau posesorului propuneri privind modificarea actelor normative care reglementează funcționarea SIME;
     4. să solicite și să primească de la posesor susținere metodologică și practică privind funcționarea SIME;
     5. să înainteze deținătorului și/sau posesorului propuneri privind îmbunătățirea și sporirea eficacității funcționării SIME.
2. Registratorul este obligat:
3. să asigure corectitudinea, autenticitatea și veridicitatea datelor introduse în SIME;
4. să asigure înregistrarea și actualizarea datelor în termenele stabilite de posesorul SIME;
5. să corecteze erorile ca urmare a înscrierii greșite a datelor, precum și orice altă eroare constatată;
6. să întreprindă măsuri pentru evitarea accesului neautorizat al persoanelor terțe;
7. să respecte condițiile tehnice de utilizare a SIME;
8. să utilizeze funcționalitățile SIME în exclusivitate conform destinației acestora și în strictă conformitate cu legislația;
9. să utilizeze informația obținută din SIME doar în scopurile stabilite de legislație
10. să exercite alte obligații stabilite prin cadrul noramtiv aplicabil.

**Secțiunea 4**

**Drepturile și obligațiile furnizorului de date**

1. Furnizorul este în drept:
   * 1. să înregistreze, să vizualizeze și să editeze informațiile din SIME conform rolului atribuit;
     2. să acceseze spațiul informațional al SIME în limitele rolului atribuit;
     3. să acceseze informațiile care se conțin în SIME și care au fost prezentate de către acesta;
     4. să înainteze registratorului, deținătorului și/sau posesorului propuneri privind modificarea actelor normative care reglementează funcționarea SIME;
     5. să solicite și să primească de la deținător și/sau posesor susținere metodologică și practică privind funcționarea SIME;
     6. să înainteze registratorului, deținătorului și/sau posesorului propuneri privind îmbunătățirea și sporirea eficacității funcționării SIME.
2. Furnizorul este obligat:
   * 1. să asigure colectarea şi înregistrarea datelor în SIME;
     2. să asigure disponibilitatea datelor, destinate consumului în cadrul SIME, conform cadrului normativ cu privire la schimbul de date și interoperabilitate;
     3. să asigure veridicitatea, autenticitatea şi integritatea datelor furnizate;
     4. să asigure actualizarea datelor furnizate, în termenii stabiliți de posesor;
     5. să asigure securitatea accesului la informaţia conţinută în SIME, respectarea condiţiilor de securitate şi regulilor de exploatare a acestuia;
     6. să utilizeze informaţia obţinută din SIME doar în scopurile stabilite de cadrul normativ;
     7. să înştiinţeze neîntârziat, în formă verbală şi scrisă, deţinătorul despre cazurile de încălcare a securităţii informaţionale a SIME;
     8. să informeze deținătorul și posesorul, în termen de o zi, despre orice situaţie de impediment care justifică neexecutarea obligaţiei, care ar putea influenţa în mod negativ exercitarea funcţiilor acestuia
     9. să exercite alte obligații stabilite prin cadrul noramtiv aplicabil.

**Secțiunea 4**

**Drepturile și obligațiile destinatarului ai datelor**

20. Destinatarul are dreptul:

* 1. să utilizeze funcționalitățile SIME conform rolurilor și permisiunilor atribuite;
  2. să solicite și să primească de la posesorul SIME ajutor metodologic și practic privind funcționarea acestuia;
  3. să înainteze posesorului SIME propuneri privind modificarea și completarea actelor normative care reglementează funcționarea SIME;
  4. să prezinte posesorului SIME propuneri privind perfecționarea și eficientizarea funcționării acestuia;

16. Destinatarul este obligat:

* 1. să utilizeze informația obținută din baza de date a SIME doar în scopurile stabilite de legislație;
  2. să întreprindă toate măsurile necesare pentru asigurarea regimului de confidențialitate și securitate a datelor cu caracter personal, în conformitate cu instrucțiunile deținătorului SIME și cu prevederile Legii nr. 133/2011 privind protecția datelor cu caracter personal;
  3. să nu întreprindă anumite acțiuni în vederea obținerii accesului neautorizat la informații, indiferent de metodă.
     1. **ȚINEREA ȘI ASIGURAREA FUNCȚIONĂRII SIME**

1. Înregistrarea și gestionarea datelor în SIME se realizează în format electronic, în limba română și după caz în rusă.
2. Administrarea tehnică a SIME include asigurarea funcționalității, disponibilității și continuității acestora în conformitate cu procedurile operaționale ale administratorului tehnic.
3. Introducerea datelor/informațiilor/documentelor în SIME se va efectua în conformitate cu Ghidurile de utilizare, prezentul Regulament și alte acte normative emise de posesor.
4. Toate înregistrările și modificările operate în SIME se păstrează în ordine cronologică.
5. Obiectele informaționale și scenariile de bază ale SIME sunt descrise în Conceptul Sistemului informațional de management în educație, aprobat prin Hotărârea Guvernului nr. 601/2020.

**V. ÎNREGISTRAREA DATELOR ÎN SIME**

1. Înregistrarea datelor cu privire la obiectele informaționale în SIME se efectuează de către registratori.
2. Înregistrarea se efectuează în ordine cronologică, fiecărei înregistrări fiindu-i atribuită data efectuării înscrierii în SIME.
3. Fiecărui obiect informațional i se atribuie un cod unic de identificare generat de SIME, după introducerea completă sau parțială a datelor cu privire la obiectul informațional.
4. Codul de identificare a înregistrării este unic, invariabil și nu poate fi atribuit altor înregistrări, inclusiv după radierea acestuia din SIME.

**V. MODIFICAREA, COMPLETAREA ȘI RADIEREA**

**DATELOR DIN SIME**

1. Orice modificare și completare în SIME a obiectelor informaționale, precum și scoaterea din evidență a acestora se efectuează doar în baza faptelor sau documentelor justificative, cu indicarea motivului ce confirmă veridicitatea acțiunilor efectuate în SIME.
2. Toate modificările operate în SIME se păstrează în ordine cronologică, cu păstrarea nemijlocită a istoricului acestora. Modificarea sau completarea datelor nu afectează accesarea și vizualizarea informației din SIME.
3. Toate modificările și completările sunt păstrate cu istoricul acestora. Modificarea și/sau completarea datelor nu afectează accesarea și vizualizarea informației.
4. După radierea obiectului din SIME, atribuirea identificatorului acestuia unui alt obiect este interzisă.

**VI. REGIMUL JURIDIC DE UTILIZARE A DATELOR SIME**

1. Accesul la datele din SIME este condiționat de rolul utilizatorului și permisiunile de utilizare.
2. Se interzice utilizarea datelor din SIME în scopuri care contravin legii.
3. Datele cu caracter personal ale persoanelor fizice se utilizează în conformitate cu prevederile Legii nr. 133/2011 privind protecția datelor cu caracter personal.
4. Pentru modificarea datelor se impun următoarele restricții:
5. registratorii pot modifica datele doar în conformitate cu atribuțiile pe care le au în cadrul SIME;
6. destinatarii datelor din SIME nu sunt în drept să modifice datele obținute din acesta, iar la utilizarea acestora sunt obligați să indice sursa lor;
7. alte categorii de subiecți sunt restricționați în utilizarea datelor din SIME în conformitate cu prevederile Legii nr. 133/2011 privind protecția datelor cu caracter personal.
8. Accesul la SIME este segmentat pentru utilizatorii interni - utilizatorii care accesează datele prin interfață-web și pentru utilizatorii externi -utilizatorii care accesează datele prin platforma de interoperabilitate.
9. Utilizatori interni ai SIME sunt posesorul/deținătorul, registratorul și alți utilizatori ale căror drepturi de acces sunt definite în acte normative.

**VI. CERINȚE MINIME PRIVIND DATELE DISPONIBILE PRIN INTERMEDIUL SIME**

1. Interfața publică a SIME este disponibilă în limbile română, engleză și rusă, adaptată la necesitățile utilizatorilor.
2. Datele disponibile prin intermediul SIME, se conformează următoarelor cerințe:
3. sunt accesibile pentru utilizatori autentificați: să le găsească, să le înțeleagă și să identifice cu ușurință care dintre ele sunt relevante;
4. sunt exacte și suficient de cuprinzătoare pentru a include și cele pe care utilizatorii trebuie să le cunoască în vederea exercitării drepturilor și obligațiilor lor;
5. includ trimiteri către acte normative emise de MEC cu privire la înregistrarea datelor în SIME;
6. includ datele de contact ale centrului de asistență sau de soluționare a problemelor, un număr de telefon, o adresă de e-mail, un formular online sau orice alt mijloc de comunicare electronică utilizat în mod obișnuit;
7. includ posibilitatea de actualizare a informațiilor;
8. sunt bine structurate și prezentate încât să permită utilizatorilor să găsească rapid datele de care au nevoie;
9. sunt prezentate în limbile în care sunt expuse de furnizorii de date.
10. Date disponibile prin intermediul SIME pot fi accesate din două categorii de rapoarte:
11. Rapoarte oficiale – datele statistice în domeniul educației pentru perioadă anumită de timp, conform orarului de actualizare a datelor în SIME aprobat prin Ordinul Ministerului.
12. Rapoarte la zi – datele administrative privind sistemul educațional utilizate pentru elaborarea și implementarea politicilor educaționale, monitorizarea și evaluarea impactului acestora.

**VII. ASIGURAREA PROTECȚIEI ȘI SECURITĂȚII INFORMAȚIEI**

1. Asigurarea securității, confidențialității și integrității datelor prelucrate în cadrul SIME se efectuează de către subiecții acestuia, cu respectarea strictă a cerințelor față de asigurarea securității informației și a prevederilor legislației din domeniul protecției datelor cu caracter personal.
2. SIME este găzduit pe platforma tehnologică guvernamentală comună (MCloud) și se conformează cerințelor de securitate prevăzute de legislație.
3. Asigurarea securității informației este realizată în conformitate cu Cerințele minime obligatorii de securitate cibernetică, aprobate prin Hotărârea Guvernului nr. 201/2017.
4. Protecția informației cu caracter personal la nivel de deținător al SIME se efectuează prin următoarele metode:
5. asigurarea măsurilor de protecție a datelor prin folosirea metodelor criptografice de transmitere a informației prin rețelele de transport de date guvernamentale;
6. excluderea accesului neautorizat la datele din SIME;
7. elaborarea măsurilor speciale tehnice și de program, împotriva acțiunilor care condiționează pierderea, modificarea, denaturarea, distrugerea informațiilor conținute (difuzate) de SIME sau generează defecțiuni în funcționarea normală a complexului tehnic și de program;
8. efectuarea periodică planificată a copiilor de siguranță a datelor și fișierelor mijloacelor de program;
9. efectuarea tuturor măsurilor aferente asigurării restabilirii și continuității funcționării în cazul incidentelor.
10. Protecția informației cu caracter personal la nivel de participant se efectuează prin următoarele metode:
11. prevenirea acțiunilor intenționate și/sau neintenționate ale utilizatorilor care pot duce la distrugerea sau denaturarea datelor;
12. monitorizarea procesului de exploatare a SIME prin intermediul mecanismului de jurnalizare efectuat de deținătorul acestuia.
13. Securitatea și confidențialitatea schimbului de date sunt asigurate de către toți furnizorii de date și deținătorul SIME, în conformitate cu cerințele de securitate aplicabile categoriei respective de date.
14. Schimbul informațional se efectuează cu utilizarea mijloacelor software și hardware, doar prin canale securizate, asigurând integritatea și securitatea datelor.
15. Pentru asigurarea funcționalității eficiente și neîntrerupte a SIME, schimbul informațional de date al SIME este asigurat în regim nonstop.
16. Utilizatorii SIME sunt autorizați să acceseze doar funcționalitățile și datele pentru care au permisiunile necesare, conform rolurilor fiecăruia.
17. Revocarea dreptului de acces la SIME a utilizatorilor se efectuează în una dintre următoarele situaţii:
18. la încetarea raporturilor de muncă/de serviciu ale utilizatorului;
19. la intervenirea modificărilor raporturilor de muncă/de serviciu, în cazul în care noile atribuţii nu impun accesul la datele SIME;
20. la constatarea de către deţinător sau posesor a încălcării sistemului securităţii informaţionale a SIME.
    * + 1. **CONTROLUL ȘI RESPONSABILITATEA**
21. Sistemul este supus unui control intern și extern. Controlul intern este efectuat anual de către Posesor, iar controlul este efectuat de către instituțiile abilitate și certificate în domeniul auditului.
22. Subiecții în ale căror atribuții intră administrarea SIME, introducerea datelor, furnizarea informațiilor și asigurarea funcționării SIME poartă răspundere personală, în conformitate cu legislația, pentru completitudinea, autenticitatea, veridicitatea, integritatea informației, precum și pentru păstrarea și utilizarea acesteia.
23. Toți subiecții SIME poartă răspundere conform legislației pentru prelucrarea, divulgarea, transmiterea informației cu caracter personal din portal persoanelor terțe, contrar prevederilor legislației.
24. În cazul apariției dificultăților tehnice în funcționarea complexului de mijloace software și hardware ale SIME din vina terțelor persoane, este posibilă suspendarea funcționării acestuia, cu informarea subiecților prin mijloacele tehnice disponibile.